b"\n_START_ARTICLE_\nArtemise programm\n_START_PARAGRAPH_\nArtemise programm on NASA mehitatud kosmoselendude programm, mille eesm\xc3\xa4rkideks on saavutada p\xc3\xbcsiv inimeste kohalolek Kuul ja selle orbiidil ning mehitatud missioon Marsile. NASA plaanib Artemise programmi eesm\xc3\xa4rkide t\xc3\xa4itmiseks kasutada Orioni, Lunar Orbital Platform-Gateway'd ja Space Launch Systemit, aga ka erafirmade kanderakette nagu Falcon Heavy, New Glenn, Omega ja Vulcan._NEWLINE_President Donald Trump allkirjastas 11. detsembril 2017 m\xc3\xa4\xc3\xa4ruse, mille kohaselt naasevad inimesed esimest korda p\xc3\xa4rast 1972. aastat Kuule. 26. m\xc3\xa4rtsil 2019 teatas asepresident Mike Pence, et esimene mehitatud maandumine Kuule on planeeritud 2024. aastaks. _NEWLINE_Programmi on nimetatud vanakreeka jahi-, looduse- ja kuujumalanna Artemise j\xc3\xa4rgi, kelle kaksikvend on Apollon."